
Treoir do Rialaitheoirí ar Shlándáil Sonraí 


Bíonn ag méadú i gcónaí ar an méid sonraí pearsanta a shealbhaíonn rialaitheoirí sonraí 
san earnáil phríobháideach agus san earnáil phoiblí araon faoi dhaoine aonair. Ceann 
de na príomhchúiseanna leis sin is ea an laghdú atá tagtha ar an gcostas a bhaineann le 
stóráil agus próiseáil leictreonach. Níos mó agus níos mó, bíonn eagraíochtaí ag 
seachfhoinsiú a bpróiseála sonraí chuig tríú páirtithe (próiseálaithe sonraí) freisin. 
Leanann a lán eagraíochtaí le méideanna móra sonraí pearsanta a shealbhú i bhfoirm 

láimhe chomh maith - agus is minic a shealbhaítear na sonraí sin as an láithreán. Is é an 
toradh atá ar an méadú mór sin ar an méid sonraí pearsanta a phróiseáiltear agus a 
shealbhaítear ná go gcruthaítear dúshláin slándála do na heagraíochtaí a bhailíonn na 
sonraí. Is gá do rialaitheoirí sonraí iniúchadh rialta a dhéanamh ar na sonraí pearsanta 
atá ina seilbh agus ar na nósanna imeachta atá i bhfeidhm acu chun na sonraí sin a 
chosaint. Áirítear iad seo a leanas leis na ceisteanna ba cheart dóibh a chur le linn an 
iniúchta sin: 
v An eol dúinn cé na cineálacha sonraí pearsanta a shealbhaímid 
= go leictreonach (lena n-áirítear sonraí nach bhfuil chomh follasach 
céanna, amhail íomhánna teilifíse ciorcaid iata (TCI)? 
= ar pháipéar? 
v An féidir linn údar a thabhairt le bailiú na faisnéise seo? 
= Cén fáth a mbailímid í? 
= Cén úsáid a bhaintear aisti? 
= Cad iad na rioscaí? 
= Cá fhad a shealbhóimid í? 
= Cé na daoine a bhfuil rochtain acu uirthi? 
= Cé na daoine a nochtaimid leo í? 
= Cén áit a stórálfar í? 
= An sealbhaítear go slán í? 
= Conas a chuirimid na sonraí de láimh? 
v Má dhéanaimid próiseáil sonraí pearsanta a sheachfhoinsiú chuig próiseálaí 
sonraí (soláthraí seirbhíse 'néalríomhaireachta' san áireamh), an deimhin linn go 
bhfuil nósanna imeachta slándála leordhóthanacha i bhfeidhm aige? 


An Dlí 


Cé nach leagtar amach san Acht um Chosaint Sonraí, 2018, ná sa Rialachán Ginearálta 
maidir le Cosaint Sonraí aon bhearta slándála sonracha nach mór do rialaitheoir sonraí 
nó do phróiseálaí sonraí a bheith i bhfeidhm acu, leagtar amach i Rialacháin na 
gComhphobal Eorpach (Líonraí agus Seirbhísí Cumarsáide Leictreonaí) (Príobháideachas 
agus Cumarsáid Leictreonach), 2011, roinnt ceanglas a bhaineann go sonrach leis an 
earnáil seirbhísí cumarsáide leictreonaí. Beag beann air sin, is amhlaidh go leagtar leis 
an Rialachán Ginearálta (Airteagail 25 agus 32) oibleagáid ar rialaitheoirí agus ar 
phróiseálaithe cosaint sonraí d'aon turas agus mar réamhshocrú agus 'bearta iomchuí 
teicniúla agus eagraíochtúla' a chur chun feidhme chun leibhéal slándála a áirithiú is 
iomchuí don riosca lena mbaineann, agus aird á tabhairt acu ar na nithe seo a leanas: 


= an úrscothacht; 

= pna costais a bhaineann le cur chun feidhme; 

= cineál, raon feidhme, comhthéacs agus críocha na próiseála; agus 

= dóchúlacht agus déine an riosca sin maidir le cearta agus saoirsí daoine aonair. 

Moltar ina dhiaidh sin sa Rialachán Ginearálta an liosta táscach seo a leanas de bhearta 
iomchuí: 


= ainm bréige a chur i bhfeidhm agus criptiú a dhéanamh i ndáil le sonraí 
pearsanta; 

= an cumas rúndacht leanúnach, sláine, infhaighteacht agus athléimneacht na 
gcóras agus na seirbhísí próiseála a áirithiú; 

= an cumas infhaighteacht agus rochtain ar shonraí pearsanta a athshlánú ar 
mhodh tráthúil sa chás ina dtarlaíonn teagmhas fisiciúil nó teicniúil; agus 

= próiseas chun tástáil, measúnú agus meastóireacht rialta a dhéanamh ar 
éifeachtúlacht na mbeart teicniúil agus eagraíochtúil chun slándáil na próiseála a 
áirithiú. 


Tá oibleagáid ar rialaitheoirí sonraí agus ar phróiseálaithe sonraí a áirithiú freisin go 
mbeidh a mbaill foirne agus "daoine eile ag an áit oibre" ar an eolas faoi na bearta 
slándála atá ar bun agus go gcomhlíonfaidh siad na bearta sin. Is maidir le gach 
rialaitheoir sonraí agus gach próiseálaí sonraí, is cuma cén mhéid atá iontu, atá feidhm 
ag an oibleagáid dhlíthiúil chun sonraí pearsanta a choinneáil slán. 


Sa treoirnóta seo, sainaithnímid saincheisteanna áirithe ar cheart do rialaitheoirí sonraí 
agus do phróiseálaithe sonraí breithniú a dhéanamh orthu le linn dóibh a mbeartais 
slándála a fhorbairt. 


Beartais Maidir le Bailiú agus Coinneáil Sonraí 


Is é an bealach is éifeachtaí chun maolú a dhéanamh ar an mbaol go gcaillfí nó go 
ngoidfí sonraí pearsanta ná gan na sonraí sin a shealbhú sa chéad áit. | ngach cás, ba 
cheart coinneáil agus macasamhlú sonraí a mheas in aghaidh an riachtanais ghnó agus 
iad a íoslaghdú, trí gan aon sonraí neamhriachtanacha a bhailiú nó trí shonraí a 
scriosadh a luaithe nach mbeidh siad ag teastáil a thuilleadh. Tá rioscaí slándála ag 
gabháil le haon sonraí pearsanta a choinneáil. Sampla de sin is ea cásanna ina 
ndéanann eagraíochtaí lánsonraí cárta creidmheasa, lena n-áirítear dáta éaga agus 
uimhir CVV an chárta, a bhailiú de láimh agus ina stórálann siad an fhaisnéis sin tar éis 
an t-idirbheart a phróiseáil. 


Ba cheart do rialaitheoir sonraí a bheith ar an eolas i ngach cás faoi cé na sonraí a 
shealbhaíonn sé, faoi cén áit a sealbhaítear na sonraí agus faoi conas a shreabhann na 
sonraí tríd an eagraíocht. Gan an méid maoirseachta sin, beidh sé deacair sonraí 
pearsanta a chosaint go héifeachtach laistigh den eagraíocht. 


Tá próiseálaithe sonraí faoi réir na n-oibleagáidí slándála céanna agus atá rialaitheoirí 
sonraí. Dá bhrí sin, cumhdaítear próiseálaithe sonraí le haon tagairtí do 'rialaitheoirí 

sonraí' sa treoirnóta seo, ach amháin i gcás go dtugann an comhthéacs a mhalairt le 
fios. 


Rialú Rochtana 


Tá dualgas ar rialaitheoir sonraí teorainn a chur leis an rochtain ar shonraí pearsanta ar 
bhonn riachtanais. Ba cheart feidhm a bheith ag teorainneacha níos mó le rochtain nó 
ag rialuithe níos mó ar rochtain maidir le sonraí níos íogaire. Ní mór do rialaitheoirí 
sonraí bheith ar an eolas faoi na húsáideoirí difriúla a fhaigheann rochtain ar a gcórais/a 
dtaifid agus faoi na riachtanais atá ag na húsáideoirí sin. D'fhéadfadh go n-áireofaí na 
húsáideoirí seo leis na cineálacha difriúla úsáideora: 


= baill foirne ar leibhéil éagsúla sinsearachta, oibríochta nó freagrachta; 
= conraitheoirí/próiseálaithe sonraí tríú páirtí; 

= custaiméirí; agus 

= comhpháirtithe gnó 


Ní mór breithniú a dhéanamh ar na riachtanais dhifriúla atá ag gach ceann de na 
cineálacha sin úsáideora agus ba cheart na pribhléidí atá acu chun rochtain a fháil ar 
shonraí pearsanta a bheith ag teacht go hiomlán leis na riachtanais sin. 


Ba cheart an cineál rochtana a thugtar d'úsáideoir aonair a shocrú agus a athbhreithniú 
ar bhonn rialta. Ba cheart do bhaill foirne aonair, i measc nithe eile, rochtain a bheith 
acu ar na sonraí sin a theastaíonn uathu chun a ndualgais a chomhlíonadh agus ar na 
sonraí sin amháin, cosc a chur le húsáid a bhaint as dintiúir chomhroinnte (an t-aon 
ainm úsáideora amháin agus an t-aon phasfhocal amháin a bheith á n-úsáid ag níos mó 
ná duine amháin), agus chun úsáid pasfhocal réamhshocraithe a bhrath. Teastaíonn 
nósanna imeachta sonracha, ar a dtugtar beartas um "daoine a aistríonn, a fhágann 
agus a thagann isteach" ó na heagraíochtaí go léir a bhfuil rochtain acu ar shonraí 
pearsanta chun socrú cathain an rochtain roimhe a choinneáil, a mhéadú nó a 
shrianadh i gcás go n-athraítear ról úsáideora. Caithfear tacú le rialú rochtana trí 
athbhreithnithe rialta a dhéanamh chun a áirithiú gur riachtanach go dian atá an 
rochtain údaraithe ar fad ar shonraí pearsanta agus go bhfuil údar léi le haghaidh 
feidhm a chomhlíonadh. 


Ba cheart aird ar leith a thabhairt ar úsáid na gcuntas riarthóra TF a bhfuil rochtain 
neamhshrianta acu ar shonraí pearsanta. Ba cheart beartais a bheith i bhfeidhm maidir 
le grinnfhiosrú agus maoirseacht a dhéanamh ar na baill foirne sin a dtugtar na cuntais 
sin dóibh. Ba cheart do bhall foirne a bhfuil na freagrachtaí sin air/uirthi cuntas 
úsáideora agus cuntas riarthóra ar leith a bheith aige/aici. Is dócha gur cheart go 
mbeadh leor leibhéil fíordheimhnithe ann má tá ardrochtain nó rochtain breise ag 

riarthóirí ar shonraí pearsanta nó má tá rochtain nó smacht acu ar shonraí cuntais nó ar 
shonraí slándála duine eile. 


Ba cheart rialuithe diana a bheith ann maidir leis an gcumas chun sonraí pearsanta a 
íoslódáil ó na córais de chuid eagraíochta. Is féidir bac a chur le híoslódáil den sórt sin 
trí mhodhanna teicniúla (tiomántáin a dhíchumasú, limistéir líonra nó deighleáin líonra 
a aonrú, i measc nithe eile). Rinne a lán eagraíochtaí an cinneadh bac a chur leis an 
rochtain ar phoirt USB tar éis dóibh scrúdú a dhéanamh ar na rioscaí dúchasacha a 
bhaineann le poirt den sórt sin a fhágáil oscailte do gach úsáideoir mar réamhshocrú. 


Fíordheimhniú Rochtana 


Ba cheart d'úsáideoirí aitheantóir uathúil (amhail pasfhocal, pasfhrása, cárta cliste nó 
ceadchomhartha eile) a bheith acu chun cead a thabhairt dóibh sonraí pearsanta a 
rochtain. Ní ach samplaí iad seo, agus ní liosta iomlán é; mar shampla, d'fhéadfaí úsáid 
a bhaint as sonraí bithmhéadracha (mar shampla, méarlorg, guth nó scanadh reitine) 
mar aitheantóir uathúil domhanda chomh maith. É sin ráite, cé go spreagann sonraí 
bithmhéadracha féin ceisteanna tromchúiseacha maidir le cosaint sonraí agus 
príobháideachas, ní cheart smaoineamh ar iad a úsáid ach amháin nuair is léir go bhfuil 
modhanna eile fíordheimhnithe easnamhach. 


Pasfhocail/Pasfhrásaí 


Is focal nó teaghrán carachtar iad pasfhocail. Ba cheart dhá charachtar déag ar a laghad 
a bheith ar áireamh i bpasfhocal láidir (dá fhad atá an pasfhocal is deacra do ríomhaire 

é a oibriú amach) agus d'fhéadfadh ceann amháin nó níos mó de na nithe seo a leanas 

a bheith ar áireamh iontu: 


litreacha (cás uachtair agus cás íochtair); 
siombailí (e.g. &, *, @, €, $ etc); 
uimhreacha (0-9); 


LSA A 


poncaíocht (?, ", )) | 
É sin ráite, níl aon gá d'úsáideoirí meascán de go leor cineálacha carachtar, mar 


is féidir pasfhocal láidir a chruthú le cineál amháin carachtar (m.sh. litreacha) má 
tá sé fada go leor agus deacair chun oibriú amach (do ríomhairí do dhaoine 
araon). Ba cheart pasfhocail a bheith measartha furasta le cuimhneamh don 
úsáideoir agus a bheith an-doiligh le tuar d'aon duine eile. D'fhéadfadh na nithe 
seo a leanas bheith i gceist le samplaí: M1 s?n, "The_Av1at#r"! (bunaithe ar 'My 
son, "the aviator"!', áit a gcuirtear carachtair randamacha in ionad gutaí áirithe 
nó litreacha eile) 

"= Te@m5Rb@dp@55word5 (55word5 (bunaithe ar 'Teams are bad passwords', áit 
a gcuirtear uimhreacha agus siombailí in ionad litreacha áirithe)) 

Ná húsáid na samplaí sin mar phasfhocail iarbhír! 


Níor cheart go mbeadh luachanna i do phasfhocal a bhfuil fios go n-úsáidtear iad go 
minic nó go mbeifí ag súil leo a úsáid i bpasfhocail. Níor cheart úsáid a bhaint as 
luachanna a cuireadh i mbaol iad ach oiread. Mar shampla, d'fhéadfaí go gcuirfear bac 
ar úsáideoirí úsáid a bhaint as pasfhocail cosúil le: 


a Pasfhocail a bhfuarthas ó sháruithe roimhe seo; 

= Focail ón bhfoclóir; 

a Carachtair atá athráiteach nó seicheamhach (m.sh. ʻaaaaaa', ‘1234abcd’); 

= Focail sainábhair; ar nós ainm na seirbhíse, an t-ainm úsáideora, nó díorthaigh 
dóibhsan. 


Tá pasfhrásaí cosúil le pasfhocail, ach seasann siad d'abairt nó do sheicheamh focal. Ba 
cheart fiche carachtar nó níos mó a bheith ar áireamh iontu agus d'fhéadfadh siombailí, 
uimhreacha agus comharthaí poncaíochta a bheith ar áireamh iontu freisin, mar 
shampla: 


=a "I Love the musical, The Sound of Music 2!" 
=  |like2swim@thelocalswimingpool 


Ba cheart do rialaitheoirí sonraí castacht agus fad na bpasfhocal a fhorfheidhmiú, mar 
shampla, trí rialacha a chinntíonn nach glacfar le pasfhocail laga agus pasfhocail a 
athúsáidtear. Níor cheart go mbeadh ar úsáideoirí a bpasfhocal nó a bpasfhrása athrú 
gan chúis (m.sh. rómhinic) mar, i ndáiríre, is féidir slándáil pasfhocal a laghdú leis seo 
(mar shampla, trí bheith ag brath níos mó ar phasfhocail simplí nó ar phasfhocail a 
athúsáid). Ba cheart go n-iarrfar ar úsáideoirí a bpasfhocal nó a bpasfhrása a athrú, 
áfach, má tá fianaise ann gur cuireadh i mbaol é nó gur nochtadh é, nó nuair atá athrú 
eile maidir le riosca. Níor cheart do rialaitheoirí sonraí pasfhocail úsáideoirí a stóráil 
riamh mar ghnáth-théacs ach ba cheart go mbainfidh said úsáid as haiseáil 
chripteagrafacha atá láidir agus do-aisiompaithe chun na pasfhocail a chosaint agus 
chun seiceáil shábháilte a ligean le haghaidh cuspóirí logála isteach. 


Ba cheart do rialaitheoirí sonraí a áirithiú go gcuirfear úsáideoirí ar an eolas gurb 
uathúil dóibh atá a bpasfhocal/a bpasfhrása agus nach ceadmhach é a nochtadh d'aon 
duine eile. Níor cheart dintiúir chomhroinnte (nuair a úsáideann úsáideoirí iomadúla an 
logáil isteach céanna agus an pasfhocal céanna) a cheadú am ar bith. Níor cheart 
réamhshocruithe arna soláthar ag díoltóirí le haghaidh pasfhocail chórais agus 
paraiméadair eile shlándála a fhágáil i bhfeidhm am ar bith. Ní mór do rialaitheoirí 
sonraí a áirithiú go gcloífidh eagraíochtaí comhpháirtíochta a bhfuil rochtain acu ar a 
gcórais nó ar a sonraí leis na rialuithe sin. 

Nuair is féidir, ba cheart do rialaitheoirí sonraí éagsúlacht a spreagadh le pasfhocail trí 
na rioscaí a bhaineann le pasfhocail a athúsáid i seirbhísí eile idirlín a chur i gcuimhne 
d'úsáideoirí. 


Fíordheimhniú llfhachtóra 


Is é atá i gceist le fíordheimhniú ilfhachtóra (MFA) ná nuair a úsáidtear níos mó ná 
fachtóir amháin aitheantais le haghaidh fíordheimhniú rochtana. Baineann go leor 
seirbhísí úsáid as an rogha “2FA' go minic. Léiríonn sé seo go n-úsáidtear dhá fhachtóir 
le haghaidh fíordheimhniú. Mar shampla, in ionad úsáid a bhaint as pasfhocal a 
roghnaigh an úsáideoir, d'fhéadfadh sé nó sí socrú go seolfar paschód chuig seoladh 
ríomhphoist, uimhir fóin, nó feist eile. D'fhéadfadh go seolfar an paschód seo ó 
fhachtóir ar nós cainéal bithmhéadrach (m.sh. scanóir méarloirg) nó cainéal cumarsáide 
“seachbhanda” nó cainéal eile cumarsáide. Tabhair faoi deara, áfach, go bhfuil roinnt de 
na cainéil thánaisteacha seo níos sábháilte ná a chéile. 


Is féidir feistí ar nós cártaí cliste nó ceadchomharthaí a úsáid mar chuid de MFA chun 
fíordheimhniú a thabhairt trí chód a ghiniúint lena chur isteach nó trí shlis a chuimsiú 
lena bhfíordheimhnítear leis an gcóras a bhfuil rochtain á fáil air. D'fhéadfadh siad 
uimhir aitheantais phearsanta a ghiniúint atá bailí ar feadh tréimhse an-ghairid ama. 
Baintear úsáid as an uimhir sin i dteannta ainm úsáideora agus pasfhocail chun an t- 
úsáideoir a fhíordheimhniú, agus is féidir leis an riosca ionsaithe 'lántrialacha' ar 
phasfhocail nó ionsaithe ina goideadh pasfhocail. 


Spárálaithe Uathoibríocha Scáileáin 


Ceadaítear leis an gcuid is mó de chórais do ghníomhachtú spárálaithe scáileáin tar éis 

tréimhse neamhghníomhaíochta ar ríomhaire, áit a n-éilítear pasfhocal chun rochtain a 
athbhunú. Is úsáideach atá an gníomhachtú uathoibríoch glasála sin mar nach mór don 
úsáideoir gníomh dearfach a dhéanamh gach uair a fhágann sé/sí an ríomhaire gan aon 
duine ina bhun i gcás nach mór stáisiún oibre a ghlasáil de láimh. 


Beag beann ar an modh a n-úsáideann eagraíocht é, ba cheart ríomhairí a bheith 
glasáilte nuair nach bhfuil aon duine ina mbun. Ní hé amháin go mbaineann sé sin le 
ríomhairí atá i limistéir phoiblí ach baineann sé le gach ríomhaire freisin. Ní fiú córas 
rialaithe rochtana a bheith i bhfeidhm más rud é gur féidir le ball foirne ar bith rochtain 
a fháil ar ríomhairí nach bhfuil aon duine ina mbun, nó má úsáidtear pasfhocal 
comhroinnte. 

Criptiú 


Is é is criptiú ann ná an próiseas um fhaisnéis a stóráiltear ar fheiste a ionchódú agus is 
féidir leis a bheith ina chiseal úsáideach eile slándála. Meastar é a bheith ina bheart 
éigeantach slándála i gcás go stóráiltear sonraí pearsanta ar fheiste iniompartha nó i 
gcás go dtarchuirtear sonraí pearsanta thar líonra poiblí. Faoi mar atá amhlaidh i gcás 
pasfhocal, ní fiú an beart sin a dhéanamh mura gcoinnítear sábháilte an eochair a 
theastaíonn chun na sonraí a dhíchriptiú. Ba cheart an eochair na caighdeáin chastachta 
a theastaíonn le haghaidh pasfhocal mar a phléitear thuas a chomhlíonadh. 


Mar thoradh ar an dul chun cinn teicneolaíochta a bheith chomh mear sin, ní féidir a 
bheith saintreorach maidir leis an gcaighdeán criptiúcháin lena n-áiritheofaí nach 
mbeadh daoine aonair neamhúdaraithe in ann sonraí a rochtain. I láthair na huaire, 
ghlacfaí le criptiú diosca iomláin 256 ghiotán mar chaighdeán inghlactha. Aithnímid go 
bhfuil roghanna eile á dtabhairt ar aghaidh ag an margadh chun criptiú sábháilte a 
dhéanamh ar shonraí a bhféadfadh nach mbeadh criptiú diosca iomláin ag teastáil ina 
leith agus a bheadh in ann an toradh slándála céanna a bhaint amach dá n-úsáidfeadh 
an t-úsáideoir i gceart iad. 


Bogearraí Frithvíris 


Ní hé amháin go dteastaíonn bogearraí frithvíris chun ionfhabhtuithe ón Idirlíon 
(ionfhabhtuithe trí ríomhphost nó ionfhabhtuithe ón nGréasán araon) a chosc ach 
teastaíonn siad freisin chun víris a d'fhéadfadh teacht as feistí iniompartha amhail 
méaróga cuimhne (ar cheart a n-úsáid a theorannú go docht) a chosc. Níl aon phacáiste 
frithvíris in ann gach ionfhabhtú a chosc mar nach nuashonraítear iad ach amháin mar 
fhreagairt d'ionfhabhtuithe. Tá sé ríthábhachtach go nuashonraítear bogearraí den sórt 
sin ar bhonn rialta agus go dtacaíonn na beartais le faireachas ó thaobh bagairtí 
féideartha de. Bealach úsáideach is féidir ionfhabhtuithe a chosc is ea beartas á shonrú 
nár cheart ceangaltáin ríomhphoist ó fhoinsí nach rabhthas ag coinne leo a oscailt. 


Ballaí Dóiteáin 


Tá balla dóiteáin ina bhunriachtanas i gcás go bhfuil aon nascacht sheachtrach ann, 
bíodh sí chuig líonraí eile nó chuig an Idirlíon. Tá sé tábhachtach go gcumraítear ballaí 
dóiteáin i gceart mar gur uirlis ríthábhachtach iad le haghaidh iarrachtaí rochtain 
neamhúdaraithe a fháil a chomhrac. Tá méadú tagtha ar a thábhachtaí atá ballaí 
dóiteáin mar go mbíonn ag méadú ar an méid a bhaineann eagraíochtaí agus daoine 
aonair úsáid as naisc Idirlín atá "curtha air de shíor", rud a fhágann go bhfuil siad i 
mbaol méadaithe ionsaí. 

Paisteáil Bogearraí 


Is iad paistí na nuashonruithe is déanaí ó chruthaitheoir do bhogearraí córas 
oibriúcháin nó do bhogearraí feidhmchláir. De ghnáth, cuimsítear iontu deisiúcháin ar 
ábhair imní fhéideartha slándála agus is féidir leo a bheith ina n-uirlis thábhachtach le 
haghaidh cosc a chur ar haiceáil nó ar ionsaithe bogearraí mailíseacha. Ba cheart 
d'eagraíochtaí a áirithiú go bhfuil nósanna imeachta bainistíochta paistí atá rialta, 
comhsheasmhach agus cuimsitheach i bhfeidhm acu. 


Nuair is féidir, sula suiteáiltear na paistí is déanaí, is dea-chleachtas é na paistí sin a 
shuiteáil i dtimpeallacht tástála chun a áirithiú nach gcruthóidh na paistí aon 
fhadhbanna eile le do chórais. Ba cheart taifead a choinneáil den dáta agus den phaiste 
a suiteáladh ar chóras freisin. 


Cianrochtain 


| gcás go gceadaítear do bhall foirne/do chonraitheoir rochtain a fháil ar an líonra ó 
láthair chian (e.g. ón mbaile nó ó chuairt as an láithreán), cruthaíonn an rochtain sin 
laige fhéideartha sa chóras, go háirithe nuair a fhaightear an rochtain ó líonra gan 
sreang. Chuige sin, ba cheart an gá leis an rochtain sin a mheasúnú go cuí agus ba 
cheart bearta slándála a athmheasúnú sula ndeonaítear cianrochtain. Más féidir 
déanamh amhlaidh, níor cheart an rochtain a thabhairt ach amháin do sheoltaí 
sonracha IP. Ba cheart tús áite a thabhairt do shlándáil nuair atá rochtain á deonú 
d'eagraíochtaí comhpháirtíochta. 


Gnéithe tábhachtacha den riosca sin a bhainistiú iad bearta slándála teicniúla, 
measúnuithe slándála, comhaontuithe conarthacha atá ar aon dul le ceanglais an 
Rialacháin Ghinearálta maidir le Cosaint Sonraí agus le ceanglais an Achta um Chosaint 
Sonraí, 2018, agus caighdeáin chomhaontaithe um bainistíocht sócmhainní 
comhroinnte. Tá sé mar fhreagracht ar an rialaitheoir sonraí a áirithiú nach féidir 
slándáil an chórais a chur i mbaol, beag beann ar an modh trína bhfaigheann úsáideoir 
cianrochtain ar a c(h)óras. Ba chóir cuimhneamh ar fhíordheimhniú ilfhachtóra le 
haghaidh a léithéid de rochtain sa chomhthéacs seo. 


Líonraí Gan Sreang 


Is féidir líonra a fhágáil neamhchosanta ar ionsaí i gcás go bhfaightear rochtain ar 
fhreastalaí trí nasc gan sreang. Is féidir leis an timpeallacht fhisiciúil ina n-oibrítear 
córais den sórt sin a bheith ina toisc nuair atáthar ag déanamh amach an bhfuil nó nach 
bhfuil laigí ann i slándáil an chórais. Faoi mar atá amhlaidh i gcás cianrochtana, ba 
cheart líonraí gan sreang a mheasúnú ar fhorais slándála in ionad iad a mheasúnú ar 

bhonn a n-éascaíochta úsáide ina haonar. Ní mór do rialaitheoirí sonraí a áirithiú go 
bhfuil slándáil leordhóthanach i bhfeidhm ar an líonra trí bhearta cuí criptiúcháin a 
dhéanamh nó trí fheistí údaraithe a shonrú, mar shampla. 


Tá leochaileachtaí ar leith bainteach le húsáid a bhaint as líonraí WiFi gan slándáil de 
chuid tríú páirtithe (e.g. na líonraí sin a chuirtear ar fáil in aerfoirt agus in óstáin, i measc 
nithe eile). Is féidir le feiste a úsáideann líonra den sórt sin bheith neamhchosanta ar 
ionsaithe a dhéantar ó mheaisíní eile ar an líonra. Ba cheart dea-bhalla dóiteáin a 
shuiteáil ar an bhfeiste iniompartha chun ionsaithe den sórt sin a chosc. Níor cheart an 
fheiste a nascadh leis an líonra ach amháin nuair is gá. Nuair atá WiFi gan slándáil á 
úsáid chun sonraí pearsanta nó sonraí íogaire a tharchur, ba cheart seisiún sábháilte 
Gréasáin a bheith i bhfeidhm chun na sonraí a chosaint. 


Feistí IRRRmpartha 


Is leochaileach go háirithe i leith gadaíochta agus caillteanas de thimpiste atá ríomhairí 
glúine, méaróga cuimhne, fóin chliste agus cineálacha eile feiste iniompartha. | gcás go 
measann rialaitheoir sonraí gur gá sonraí pearsanta a stóráil ar fheiste iniompartha, ba 
cheart an fheiste sin a bheith criptithe. Ba cheart criptiú diosca iomláin a úsáid chun 
maolú a dhéanamh ar stóráil comhad lasmuigh de dheighleán criptithe den diosca. 


| gcás fóin chliste, ba cheart pasfhocal láidir a éileamh ar chumrú agus tar éis 
neamhghníomhaíocht a mhaireann roinnt nóiméad freisin. |I gcás go gcailltear feiste den 
sórt sin, ba cheart bearta a dhéanamh lom láithreach chun a áirithiú go 
ngníomhachtófar an tsaoráid cianghlanta cuimhne. Ba cheart do bhaill foirne a 
leithdháiltear feistí den sórt sin orthu bheith ar an eolas faoi na nósanna imeachta 
ábhartha. 


Logaí agus Rianta Iniúchóireachta 


Bainfear an bonn ó chórais rialaithe rochtana agus ó bheartais slándála mura féidir leis 
an gcóras mí-úsáidí a shainaithint. Dá bharr sin, ba cheart córas a bheith in ann an t- 
ainm úsáideora a fuair rochtain ar chomhad agus am na rochtana sin a shainaithint. Ba 
cheart loga a chruthú freisin de na hathruithe a rinneadh, mar aon le hainm an údair/an 
eagarthóra. 


Is féidir logaí agus rianta iniúchóireachta a úsáid chun cabhrú leis an gcóras slándála a 
riar go héifeachtach agus is féidir leo tabhairt ar bhaill foirne gan mí-úsáid a bhaint as 
an gcóras. Ba cheart a chur in iúl don fhoireann go bhfuil logáil i bhfeidhm agus go n- 
athbhreithnítear logaí úsáideora go rialta. Ní hé amháin gur cheart díriú a leagan i 
bpróisis faireacháin ar líonraí, ar chórais oibriúcháin, ar chórais bhraite ionróirí agus ar 

bhallaí dóiteáin, ach ba cheart seirbhísí cianrochtana, feidhmchláir Ghréasáin agus 
bunachair shonraí a chur ar áireamh iontu freisin. Is féidir le córais Iogála go leor 
faisnéise a ghiniúint agus, chun iad a úsáid go héifeachtach, is dócha go gcabhródh 
modh uathoibríoch ar nós Monatóir Teagmhais Córais Faisnéise (SIEM) chun scagadh a 
dhéanamh agus chun foireann slándála a chur ar a n-airdeall faoi iontrálacha 
neamhrialta rianta iniúchta. 


Gníomhaíonn córas braite ionróirí mar chóras inmheánach aláraim a dhéanann 
faireachán ar ghníomhaíochtaí mailíseacha ar líonra nó ar chóras agus a thugann 
tuairisc orthu. Aidhm eile atá le córais den sórt sin is ea ionsaithe a dhéantar ó áiteanna 
laistigh den chóras a bhrath. Ba cheart d'aon eagraíocht a phróiseálann méideanna 
móra sonraí pearsanta córas braite ionróirí a bheith in úsáid agus gníomhachtaithe 
aige. | gcás go ngintear foláirimh/imeachtaí le haon chórais den sórt sin, ní mór córas 
fiúntach a bheith i bhfeidhm chun iad a scrúdú ar bhealach tráthúil. Is é an aidhm atá 
leis sin go gcabhrófar le gníomhaíocht neamhghnách a shainaithint agus go ndéanfar 
beart ceartaitheach lom láithreach má tá sárú leanúnach slándála ann. 


Córais Chúltaca 


Tá córas cúltaca ina mhodh bunriachtanach le haghaidh athshlánú tar éis sonraí a 
chailleadh nó a léirscriosadh. Cé gur cheart córas de chineál éigin a bheith i bhfeidhm, 
beidh minicíocht agus cineál an chúltaca ag brath ar an gcineál eagraíochta agus ar 
chineál na sonraí atá á bpróiseáil, i measc nithe eile. Is ionann na caighdeáin slándála do 
shonraí cúltaca agus na caighdeáin slándála sin do shonraí beo. 


Pleananna Freagartha do Theagmhais 


Is féidir le meancóga teacht chun cinn am ar bith, fiú má úsáidtear na córais is fearr 
dearadh. Mar chuid de bheartas slándála sonraí, ba cheart d'eagraíocht bheith ar an 
eolas faoi cad a dhéanfadh sí i gcás sárú sonraí chun go mbeidh sí réidh le freagairt. Seo 
iad roinnt ceisteanna a d'fhéadfá do mhachnamh a dhéanamh orthu: 


v Cad a dhéanfadh d'eagraíocht i gcás teagmhas sárú sonraí? 

v An bhfuil beartas i bhfeidhm ag d'eagraíocht ina sonraítear cad is sárú sonraí 
ann? (Ní fholaíonn sé méaróga cuimhne/dioscaí/ríomhairí glúine caillte amháin. 
D'fhéadfadh go bhfolódh sé freisin cailleadh an rialaithe ar shonraí pearsanta a 
chuirtear de chúram ar eagraíochtaí, lena n-áirítear rochtain mhíchuí ar shonraí 
pearsanta ar chórais na heagraíochta nó seoladh sonraí pearsanta chuig na 
daoine míchearta). 

v Conas a bheadh a fhios agat gur fhulaing d'eagraíocht sárú sonraí? An dtuigeann 
foireann na heagraíochta (ar gach leibhéal) na himpleachtaí a ghabhann le sonraí 
pearsanta a chailleadh? 

v Ar shonraigh d'eagraíocht cé na daoine ar cheart do bhaill foirne dul i dteagmháil 
leo má chaill siad rialú ar shonraí pearsanta? 

v An dtugtar mionsonraí soiléire i mbeartas na heagraíochta faoi cé atá freagrach 
as déileáil le teagmhas? 

v An gcumhdaítear le beartas d'eagraíochta na ceanglais um thuairisciú éigeantach 
sáruithe (nuair is infheidhme) faoin Acht um Chosaint Sonraí, 2018, faoin 
Rialachán Ginearálta maidir le Cosaint Sonraí, agus/nó faoi na Rialacháin 
Ríomhphríobháideachais (I.R. Uimh. 336 de 201 1) (riachtanais nua 
inúsáidteachta agus athléimneachta san áireamh)? 


Fáil Réidh de Threalamh 


Nuair a fhaigheann siad réidh de threalamh atá as feidhm nó nach bhfuil ag teastáil a 
thuilleadh, tugann a lán rialaitheoirí sonraí deis don fhoireann an trealamh a cheannach 
nó deonaíonn siad do charthanais iad. Tá sé mar fhreagracht ar an rialaitheoir sonraí a 
áirithiú go ndearnadh na sonraí go léir a stóráladh roimhe sin ar na feistí a bhaint sula 
bhfaightear réidh díobh. Ní leor tiomántáin chrua na bhfeistí a fhormáidiú amháin mar 
gur féidir na sonraí a aisghabháil fós. Tá bogearraí ar fáil le haghaidh ábhar an 
tiomántáin chrua a fhorscríobh le sraith uimhreacha 1 agus 0 chun a áirithiú nach 
mbeifear in ann sonraí roimhe a aisghabháil. Ag brath ar chineál na sonraí a stóráiltear, 
moltar go bhforscríobhfaí tiomántáin chrua idir trí huaire agus cúig huaire. 


| gcás nach bhfuil na feistí á n-athchúrsáil/á n-athúsáid, is féidir na tiomántáin chrua a 
scriosadh go fisiciúil nó a dhíghabhsáil (modh chun sonraí a léirscriosadh ó fheiste 
stórála maighnéadaí). 


Tá sé tábhachtach breithniú a dhéanamh ar na cineálacha difriúla trealaimh a 
bhféadfadh go mbeadh sonraí pearsanta orthu. Seachas na samplaí soiléire amhail 
freastalaithe, ríomhairí agus ríomhairí glúine, is ann do roinnt feistí eile a bhféadfadh go 
stórálfaí sonraí pearsanta orthu. D'fhéadfadh go n-áireofaí leo fóin chliste, 
fótachóipeálaithe digiteacha agus meaisíní facsála, i measc nithe eile. Ní mór aon sonraí 
a stóráiltear ar na feistí sin a léirscriosadh freisin sula bhfaightear réidh díobh. 


Slándáil Fhisiciúil 


Chomh maith le bearta slándála teicniúla, caithfidh rialaitheoirí sonraí smaoineamh ar 
na bearta slándála fisiciúla atá riachtanach chun slándáil agus sláine aon sonraí 
pearsanta a phróiseálann siad a chinntiú. Agus iad ag déanamh measúnú ar riachtanais 

slándála fisiciúla, ba cheart do rialaitheoirí sonraí smaoineamh ar roinnt cosaintí, lena n- 
áirítear, ach gan a bheith teoranta le: 


s slándáil imlíne (faireachán a dhéanamh ar rochtain, an oifig a bheith glasáilte 
agus faoi aláram nuair nach bhfuil sí in úsáid); 

= srianta ar rochtain ar limistéir íogaire laistigh den fhoirgneamh (amhail seomraí 
freastalaí); 

= láthair an ríomhaire (chun nach mbeidh daoine den phobal in ann amharc ar an 
scáileán); 

=" stóráil comhad (comhaid gan a bheith stóráilte i limistéir phoiblí agus rochtain 
gan a bheith ar fáil ach amháin do na baill foirne a dteastaíonn uathu comhaid ar 
leith a rochtain); agus 

= fáil réidh de thaifid go sábháilte (sonraí a stóráiltear go leictreonach a "ghlanadh" 
go héifeachtach; fáil réidh de thaifid pháipéir go sábháilte). 


An Toisc Dhaonna 


Beag beann ar na rialuithe teicniúla nó fisiciúla a chuirtear ar chóras, is é an beart 
slándála is tábhachtaí ná a áirithiú go mbíonn baill foirne ar an eolas faoi na 
freagrachtaí atá orthu. Níor cheart pasfhocail a scríobh síos agus a fhágáil in áiteanna 
áisiúla; níos cheart pasfhocail a chomhroinnt i measc comhghleacaithe; níor cheart 
ceangaltáin ríomhphoist nach rabhthas ag coinne leo a oscailt gan iad a scagthástáil le 
bogearraí frithvíris ar dtús. Modh éifeachtach cosanta in amanna is ea oiliúint 
éifeachtach a chur ar fhostaithe sna rioscaí a bhaineann le sonraí a chur i gcontúirt, ina 
ról maidir leis an méid sin a chosc agus i bhfreagairt a thabhairt i gcás fadhbanna. | gcás 
a lán eagraíochtaí, socraíonn siad beartais slándála agus nósanna imeachta slándála 
ach teipeann orthu iad a chur chun feidhme go comhsheasmhach. Chun cuidiú le 
hoiliúint éifeachtach, d'fhéadfaí seisiúin oiliúna a chur ar fáil atá bunaithe ar 
shuíomhanna féideartha. 


Cuid thábhachtach de chóras ar bith a bhfuil mar aidhm leis sonraí pearsanta a chosaint 
iad rialuithe atá dírithe ar chuntasacht an duine aonair agus na heagraíochta agus a 
áirithiú go gcomhlíonfar na beartais. Aithnigh rialuithe éigeantacha ar dtús agus déan 
cinnte de go gcuirtear na rialuithe sin chun feidhme ar fud na heagraíochta gan aon 
eisceacht. A luaithe atá siad i bhfeidhm, bog ar aghaidh chuig rialuithe níos sofaisticiúla 
a bhfuil mar aidhm leo maolú a dhéanamh ar na rioscaí atá sonrach don eagraíocht 
agus don chineál sonraí/do na cineálacha sonraí a phróiseáiltear. 


Ní mór do rialaitheoirí sonraí nósanna imeachta a bheith i bhfeidhm acu chun 
athrúchán foirne a bhainistiú, lena n-áirítear feistí stórála sonraí a fháil ar ais agus 
ceadanna rochtana a bhaint go mear. 

Deimhniú 


Is féidir le deimhniú a bheith ina mhodh úsáideach chun a thaispeáint go bhfuiltear ag 
comhlíonadh oibleagáidí slándála, i gcás go dtugtar le fios leis an deimhniú gur cuireadh 
rialuithe slándála sonraí faoi iniúchadh nó faoi athbhreithniú in aghaidh caighdeán 
aitheanta ag eagraíocht tríú páirtí a bhfuil dea-chlú uirthi. I| gcomhthéacs na 
néalríomhaireachta, ba cheart do chustaiméirí a sheiceáil an féidir nó nach féidir le 
soláthraithe seirbhísí néalríomhaireachta cóip den deimhniú iniúchóireachta tríú páirtí 
sin a chur ar fáil agus dáta agus raon an deimhnithe a athbhreithniú. 


I gcás go dtairgeann Soláthraithe Seirbhísí Néalríomhaireachta Clásail Samhla, is féidir 
gur leor tuarascáil iniúchóireachta ábhartha ó thríú páirtí a thabhairt in ionad ceart 
aonair chun iniúchadh. Is féidir gur míphraiticiúil ón taobh teicniúil de a bheidh iniúchtaí 
aonair ar shonraí a óstáiltear i dtimpeallachtaí freastalaí fhíorúlaithe ilpháirtí agus is 
amhlaidh dáiríre go méadóidh siad na rioscaí do na rialuithe slándála fisiciúla agus 
loighciúla líonra atá i bhfeidhm. Is é an rialaitheoir sonraí, áfach, atá freagrach as cinntiú 
go bhfuil sé/sí sásta leis na soláthairtí slándála atá déanta, agus as socrú conas is féidir 
é seo a thaispeáint mas gá é. 

